***UH-nett Vest
Styret***

**ÅRSMELDING FOR UH-NETT VEST 2017**

**I. INNLEDNING**

UH-nett Vest (Universitets- og høgskolenettet på Vestlandet) ble opprette 01.01.08 som et 5-årig samarbeidsprosjekt mellom Høgskolen i Bergen, Høgskulen i Sogn og Fjordane, Høgskolen Stord/Haugesund og Universitetet i Bergen. Fra april 2009 er Høgskulen i Volda medlem av nettverket og fra juni 2014 Universitetet i Stavanger. I 2013 ble det inngått ny samarbeidsavtale og utvidede retningslinjer for UH-nett Vest, og prosjektet fortsetter til 31.07.18.

Som kjent fusjonerte tre av institusjonene fra 1.1.2017, og UH-nett Vest består fra den dato av fire institusjoner: Høgskulen på Vestlandet, Høgskulen i Volda, Universitetet i Bergen og Universitetet i Stavanger.

Styret i UH-nett Vest vedtok i møte 16. mars 2017 at en ønsker å styrke det utdannings- og forskningssamarbeidet som er nettverkets hovedmålsetting ved å inkludere nye partnere, enten som fullverdige medlemmer, eller som assosierte medlemmer i utvalgte arbeidsgrupper og nettverk. Det har i meldingsåret vært jobbet aktivt med dette, og det legges opp til at nettverket utvides med Universitetet i Agder som fullverdig medlem fra 2018, og med NLA Høgskolen og VID vitenskapelig høgskole som assosierte medlemmer også fra 2018. Ny samarbeidsavtale vil etter planen tre i kraft fra mars 2018.

Avtalen er inngått mellom selvstendige institusjoner der de enkelte institusjonene kan videreutvikle sine ulike særtrekk og fortrinn. Nettverket skal bidra til å styrke høyere utdanning og forskning ved institusjonene gjennom et forpliktende nettverkssamarbeid. Det skal legges vekt på å utvikle gode samarbeidsmodeller, en tydelig arbeidsdeling mellom institusjonene og konsentrasjon av arbeidsinnsats. Samarbeidet er forankret i fagmiljøene ved de ulike institusjonene. Fagmiljøenes oppgave er å ta initiativ til samarbeid på tvers av institusjonene, mens institusjonene skal tilrettelegge for at faglig samarbeid kan finne sted. Samarbeidsavtalen for 2013 - 2018 har vedtatt 6 satsningsområder; forskningssamarbeid, utdanningssamarbeid, biblioteksamarbeid, administrativt samarbeid, utvikling av digital kompetanse og samarbeid med studentene.

UH-nett Vest er ledet av et styre bestående av rektorene ved de fire institusjonene og en studentrepresentant. Direktørene møter som observatører, i tillegg møter studentrådskoordinator. I det daglige er det koordinator som leder arbeidet i samarbeid med kontaktutvalget, som har representanter fra hver av institusjonene. Det viktigste arbeidet i UH-nett Vest utføres imidlertid i arbeidsgruppene.

**1.1 Styrets sammensetting og arbeid**Dag Rune Olsen, UiB, leder
Berit Rokne, HVL. nestleder
Johann Roppen, HVO
Marit Boyesen, UiS
Studentrepresentant Fredrik Bødtker V 2017/Håkon Randgaard Mikalsen H 2017.

Koordinator Lars Helge Nilsen har vært sekretær for styret og ansvarlig for det daglige arbeidet i UH-nett Vest.

Styret har i 2017 hatt 3 møter og har behandlet 39 saker. Styret fastlegger strategien for UH-nett Vest, vedtar handlings- og tiltaksplaner, fastsetter budsjett, tildeler midler til forskningssamarbeid og behandler større søknader om prosjektmidler og utviklingsarbeid i henhold til avtalens målsetting.

Styret har fulgt arbeidet som har vært gjort i prosjektgruppen som har utredet undervisnings-samarbeid gjennom prosjektet «Nettbasert tverrprofesjonell samarbeidslæring (TPS) i UH-nett Vest», og gitt sine kommentarer og innspill underveis. En evaluering ble lagt fram for styret i mars. Styret har vært godt fornøyd med gjennomføringen av prosjektet, og gitt ros til prosjektgruppen for vel utført arbeid. Det har hele tiden vært intensjonen - gitt et vellykket resultat av piloten - at prosjektet videreføres med en av UH-nett Vests medlemsinstitusjoner som prosjekteier. I forståelse med styret har Høgskulen i Volda påtatt seg ansvaret for videreføring av dette undervisningssamarbeidet, med prosjektgruppen som fortsatt faglig ledelse.

Styret har tildelt Arbeidsgruppen for biblioteksamarbeid ytterligere 150.000 for videreføring av prosjektet «På tvers – regional tilgang til forskingressurser». Tilleggsbevilgning ble gitt da arbeidet med prosjektet har vært mer tidkrevende enn forventet, samt at sentrale personer i prosjektet også har vært involvert i HVL-fusjonsprosessen. Se også pkt. 2.11.

Styret innvilget i november 250.000 i etableringsstøtte til en regional forskerskole innen pedagogikk, utdannings-vitenskap, lærerutdanning og spesialpedagogikk (WNGER II). Prosjektet, som ledes av professor Rune Krumsvik/UiB, vil også inkludere andre relevante institusjoner på Vestlandet, som NLA og VID.

Det ble også i 2017 ble det lyst ut midler til forskningssamarbeid for UHNV-institusjonene. Utlysingen ble kunngjort på nettsidene til UHNV 28. juni. Søknadsfristen var satt til 18. september. Også denne gang var søknadsprosessen elektronisk. Det kom inn 4 søknader innen fristen, og det ble gitt 3 tildelinger. Styret vedtok derfor å gjøre en ekstra utlysing for de resterende midler. I andre utlysingsrunde kom det inn hele 45 søknader med en samlet utlysingssum på vel 9,6. millioner. Av disse ble 7 nye prosjekter tildelt midler, og den samlete tildeling for 2017 var på 1,75 millioner. Se også pkt. 2.2.

Styret har ellers blitt oppdatert på aktivitetene i nettverkets ulike arbeids- og nettverksgrupper. Det vises her til oppsummering a aktivitetene under pkt. 2 «Oppsummering av arbeidet i 2017» nedenfor.

Det er etter vedtak i styret i november opprettet egen arbeidsgruppe for merittering av utdanningsfaglig kompetanse. Gruppen hadde sitt oppstartsmøte 5. februar 2018, har valgt visedekan for utdanning Harald Walderhaug (Mat-Nat/UiB) som leder. Øvrige medlemmer er Bjørg Kristin Selvik/HVL, Brita Strand Rangnes/UiS, Odd Ragnar Hunnes/HVO og Magne Bartlett/Studentrådet. Oddfrid Førland/UiB er gruppens sekretær.

Styret sier seg fornøyd med det arbeidet som er gjort og med de resultatene som er oppnådd og ser frem til en videreutvikling av samarbeidet i den kommende perioden.

**1.2 Kontaktutvalgets sammensetting og arbeid**Kontaktutvalgets medlemmer er oppnevnt av egen institusjon og har i meldingsåret bestått av:
Tore Tungodden, assisterende universitetsdirektør UiB
Liv Reidun Grimstvedt, prorektor HVL
Jens Standal Groven, prorektor HVO
Dag Husebø, prorektor UiS
Studentrepresentant Magne Bartlett V 17/ Jørgen Sjøberg H 17

Kontaktpersonene fra den enkelte institusjon er sentrale i den daglige driften av UH-nett Vest og skal være med å holde tak i sakene mellom styremøtene. Kontaktutvalget har sine møter normalt 14 dager før styremøtene. Sakene som skal behandles skal være kjent i god tid, slik at kontaktpersonene kan diskutere disse internt i sin organisasjon før behandling i kontaktutvalget. Kontaktutvalget blir orientert om arbeidet i alle arbeidsgruppene/nettverkene.

**1.3 Økonomi**Økonomien i UH-nett Vest er stabil, og det ble i meldingsåret ikke gitt økte bidrag fra institusjonene utover kompensasjon for økt lønns- og prisstigning. Sammen med ny handlingsplan for 2013 – 2018 ble det lagt et langtidsbudsjett som for å sikre driften av UH-nett Vest. Budsjettene for de siste årene har gjenspeilt dette. Midler til forskningssamarbeid, konferanser, felles studieturer og nettverksbygging i form av seminarer, fellesprosjekter og erfaringsutveksling har utgjort de største utgiftspostene. Erfaringen viser at overrislingsmidler gir god motivasjon til videre satsning, både på utdannings og forskningssamarbeid – og nettverket vil vektlegge dette i det videre samarbeid.

Budsjettet for 2017 var på 4 166 000. I tillegg kom en overføring fra 2016 på 1 115 000.

**2. OPPSUMMERING AV ARBEIDET I 2017**
**2.1 Arbeidsgruppen for forskningssamarbeid (Forskningsutvalget)**Arbeidsgruppens sammensetning har vært:

Heidi Anette Espedal, UiB, leder
Eirin Fausa Pettersen, HVL.
Ola Teige, HVO
Troels Gyde Jacobsen, UiS
Koordinator Lars Helge Nilsen har vært sekretær for gruppen, som i meldingsåret har hatt et fysisk møte og et møte via Skype.

Arbeidsgruppen for forskningssamarbeid leder arbeidet med å utvikle forskningsnettverkene i UH-nett Vest. Gruppen har ansvaret for utlysning og vurdering av søknader om tildeling av forskningsmidler gjennom UH-nett Vest. Disse utlyses som overrislingsmidler til prosjekter som allerede har ekstern finansiering, for å få med en eller flere andre institusjoner i UH-nett Vest med i prosjektet. Søknadsprosessen ble også denne gang gjort digitalt via UH-nett Vest sine nettsider, i en forbedret utgave.Utlysningen ble kunngjort på nettsidene 28. juni. Søknadsfristen var satt til 18. september. Det kom inn 4 søknader innen fristen. Forskningsutvalget behandlet søknadene i møte 4. oktober*.* Utvalget tok til etterretning det lave antallet innleverte søknader, og la til grunn at dette dels har hatt en sammenheng med tidkrevende internt omorganiseringsarbeid i den nye HVL, samt at UH-nett Vest på flere nivå har et informasjonsarbeid å gjøre for å gjøre utlysningen kjent i fagmiljøene, og dermed skape mer forståelse for denne samarbeidsmuligheten innad i egne institusjoner. Forskningsutvalget innstilte 3 av søknadene til styret, og valgte å ikke tilrå at det blir tildelt midler utover det normale toppbeløpet på 250.000, men foreslo i stedet at de resterende avsatte midlene, 750.000, ber lyst ut i en ny søknadsrunde. Begge deler fikk tilslutning i Kontaktutvalget og i styret. Ny søknadsrunde ble utlyst med frist 18. desember, og i denne runden kom det inn 45 søknader med en samlet søknadssum på 9,6 millioner. Styret valgte da å øke tildelingen med en halv million, slik at 7 nye søknader ble tilgodesett med i alt 1 250 000, i tråd med tilråding fra Forskningsutvalget.

Arbeidsgruppen for forskningssamarbeid er også ansvarlig for det faglige innholdet i det felles programmet under det årlige Solstrandseminaret. I 2017 ble seminaret holdt 9. og 10. mars, med følgende temaer: «Kvalitetsmeldingen», «Utdanningsledelse i UH-sektoren» og «Det nye Vestlandet». I tillegg ble det første dag tilbudt tre ulike parallellsesjoner vinklet mot på utdanning og undervisning. Seminaret samlet 110 deltakere.

**2.2 Arbeidsgruppen for samarbeid om lærerutdanning:**Arbeidsgruppens sammensetning har vært:
Arne Myklebust, HVO (leder)Asle Holthe, HVL
Mette Andresen, UiB
Elaine Munthe, UiSSvenning Bjørke, NLA
Koordinator Lars Helge Nilsen har vært sekretær for gruppen

Det ble holdt ett møte i 2017, hvor også Sigurd Sandvold fra HVL deltok. Ut over dette har medlemmene kontakt når de møtes i andre sammenhenger som Solstrandseminaret, Nasjonalt råd for lærerutdanning m.fl.

De mange nasjonale styringsdokumenter, planer og policy-dokumenter har vært og er oppe til gjennomgående drøftinger i arbeidsgruppen, deriblant kompetansereformen, etablering av partnerskoler, re-akkreditering og tilsyn, «Lærerutdanning 2025» samt EVU-reformen. I tillegg har arbeid med interne strukturprosesser vært orientert om og drøftet.

Arbeidsgruppens vil fortsette sitt arbeid i UH-nett Vest som et viktig beredskapsforum for lærerutdanningene i Vestlandsregionen. Gruppen ser en utviding av nettverket som en fordel for dette arbeidet, og legger opp til en styrking av møtevirksomheten i 2018, i tråd med de mange utfordringene lærerutdanningen nasjonalt står overfor. Gruppen har nå tatt initiativ til å opprette et eget studieprogramleder-nettverk innenfor UH-nett Vest.

Dekan Elaine Munthe, UiS, er valgt til ny leder for arbeidsgruppen.
**2.3 Arbeidsgruppen for samarbeid om PPU**.
Denne gruppen har også i meldingsåret tatt initiativet til og gjennomført et dagsseminar. Seminaret fant sted i Bergen 17. oktober og samlet nærmere 30 deltakere som bl.a. diskuterte praksisfeltet som arena for datainnsamling, yrkesfaglærerløftet og videreutdanningspiloter samt utfordringer knyttet til FoU-arbeid for faglig ansatte i PPU. Denne gruppen finner det formålstjenlig å fortsette med den sammensetningen gruppen alltid har hatt, hvilket innebærer at HVL har tre representanter i gruppen. Det er alt fastsatt at seminaret i 2018 skal holdes i Bergen 18. november. Tema vil bli bestemt på gruppens vårmøte.

**2.4 Forskningsnettverket for Pedagogikk, fagdidaktikk og ledelse**Denne gruppen, som har vært ledet av professor Knut Steinar Engelsen ved HVL-Stord, har valgt å avslutte sitt nettverksarbeid. Grunnen er at strukturprosessen i høyere utdanning, blant annet fusjonsprosessen mellom tre av høgskolene på Vestlandet, gjør at situasjonen er endret og behovet for nettverket blir opplevd som mindre enn før. Samarbeidet mellom de sentrale aktørene blir i hovedsak ivaretatt gjennom RespMath-prosjektet og de nettverkene som følger av fusjonsprosessen.

Samtidig understrekes det at nettverket har vært viktig for de involverte og seminarene de foregående årene har vært preget av svært høy aktualitet og kvalitet. UH-nett Vest sitt økonomiske bidrag og støtte ellers har vært avgjørende for at en har fått til dette.

**2.5 TeknoVest**Det ble holdt to møter i styringsgruppen for TeknoVest i 2016. Det første på Solstrand 8. mars 2017 i forbindelse med UH-nett Vest-seminaret og det andre i Trondheim 10. mai 2017, dagen før vårmøtet i det nye UHR-MNT-rådet.

Høsten 2016 gjennomførte TeknoVest en omfattende undersøkelse av EVU-tilbudet innen teknologi på Vestlandet fra Agder i sør til Møre og Romsdal i nord. Bakgrunnen for denne undersøkelsen er behovet for omstilling etter nedturen i oljeindustrien. EVU er sentralt for å takle omstillingen av ingeniører og institusjonene registrerer også at studenter som er ferdige med en bachelorgrad, har startet på en ny bachelorgrad for å omstille seg. Resultatene er samlet i en rapport av prosjektleder Knut Vindenes fra Mohn-senteret for innovasjon og regional utvikling ved HVL. Noen av konklusjonene etter drøfting i styringsgruppen er at det er en veldig fragmentert gruppe av arbeidssøkere blant ingeniørene, noe som gjør det vanskelig å treffe med et kurstilbud. Det er derfor viktig at institusjonene kommuniserer med industrien for å finne de rette kursene. Det er videre en utfordring for arbeidsledige å delta på EVU-kurs kontra det å motta dagpenger fra NAV. Generelt må kurset i størst mulig grad være digitalisert med kun få timer samlingsbasert undervisning.

Det ble også drøftet samarbeid mellom medlemsinstitusjonene for å lage søknader til Forskningsrådet. Det var flere store program som hadde utlysning i 2017. Av programmene ble EnergiX det mest aktuelt programmet for å skrive en felles søknad, spesielt i forhold til søknadsfristen. Det ble lagt opp til en koordinering av dette arbeidet der aktuelle fagfolk kunne treffes. Det lykkes imidlertid ikke å sende inn en felles søknad.

Det ble også satt av mye tid på møtene i styringsgruppen til rapportering fra medlemmene for drøfting og gjensidig læring.

Andre mer administrative, men viktige saker som ble håndtert i 2017 var:

• Nettsidene, [www.teknovest.no](http://www.teknovest.no) , er oppdatert og er nå responsive slik at visningen tilpasses skjermstørrelsen på enheten de leses på. Samtidig er også sidene oppdaterte, blant annet som følge av fusjonen som resulterte i at tre tidligere medlemmer ble én i Høgskulen på Vestlandet.

• Det er utarbeidet og signert ny samarbeidsavtale for TeknoVest både som følge av den nevnte fusjonen og at Universitet i Agder er blitt medlem.

• Knyttet til de to forrige punktene er den årlige medlemskontingenten justert til kr. 60.000,- for de fire store institusjonene og kr. 20.000,- for Sjøkrigsskolen.

**2.6 Musikknett Vest**Fusjonene i UH sektoren er nå i hovedsak etablert og fra 1 jan. 2018 er følgende institusjoner med i nettverket som ledes av Magne Espeland/HVL: Høgskulen i Volda, Ole Bull akademiet (OBA), Universitetet i Bergen (UiB), NLA høgskolen i Bergen (NLA Bergen), Høgskulen på Vestlandet (HVL) og Universitetet i Stavanger (UIS). Musikknett Vest ser også fram mot å utvikle formell kontakt mot musikkmiljøet ved Agder Universitet straks denne institusjonen er etablert som medlem av UH-nett Vest, vel vitende om at enkeltpersoner innen Musikknett Vest nettverket allerede har god kontakt med enkeltpersoner ved dette universitetet.

Året 2017 har vært preget av fusjonsvirksomhet i så stor grad at det nok i noen grad har gått ut over energien knyttet til fordypet faglig nettverksvirksomhet mellom institusjonene, bortsett fra samarbeid knyttet til NFR og Eu prosjekter mellom noen av fagmiljøene (finansiert av UH nett Vest), et begynnende mastersamarbeid mellom gamle HSH og Høgskulen i Volda, og selvsagt det pågående Grieg Research School-samarbeidet. Både UiS, UiB, og HVL har brukt dette året til å etablere nye organisatoriske enheter og ikke minst et helt nytt lederskap som først falt på plass ut på nyåret i 2018. Ved UiS er nå det tidligere instituttet for musikk og dans blitt et eget fakultet for utøvende kunstfag der ny fakultetsleder er Morten Wensberg. Ved HVL er musikk det største miljøet i Institutt for kunstfag, som ledes av Oded Ben Horin, og som er et av fire institutter ved fakultet for lærerutdanning, kultur og idrett (FLKI). Ved UiB er musikkmiljøet (Griegakademiet) organisert som et av tre institutter ved fakultet for kunst, musikk og design. Ny leder for instituttet er Randi Rolvsjord. Viktige enheter for musikkmiljøene er også noen av sentrene ved institusjonene, særlig GAMUT senteret ved UiB, og SEKK senteret og CASE senteret ved HVL, som samlet sett driver en betydelig virksomhet med eksternt finansierte forskings og utviklingsprosjekter.

Også i 2017 har medlemmer i nettverket vært involvert i større forskningsprosjekter som har fått ekstern støtte dette året, særlig innenfor barnehageforskning (NFR) og Eu relaterte prosjekter. Det er likevel fremdeles altfor få søknader der musikktilsatte har forent krefter på tvers av miljøer og institusjoner i UH nett Vest for å få fram gode søknader til sentrale finansieringskilder, selv om det finnes unntak. Det gjenstår mye arbeid for å få dette på plass, men potensialet er stort.

På utdanningsfeltet savnes det også initiativer for å få øke kvalitet og samordne tilbud innen musikkfeltet. Et viktig unntak er mastersamarbeidet mellom Stord miljøet og fagmiljøet i Volda, som har lagt et grunnlag for et framtidig samarbeid i 2018, men også her står mye igjen.

I 2017 har GRS, nettverkets forskerskole, gjennomført to fire dagers internasjonale seminarer. Det første fant sted i Oslo i juni der GRS tok initiativ til et samarbeid med Norges Musikkhøgskole og Universitet i Oslo for å gjennomføre et omforent seminar med disse miljøene med tittelen: *International Music Research Summer School: Music 2020.  Interdisciplinarity, Innovation, Impact.* Det ble et flott seminar med stor internasjonal deltakelse og en ny fjær i hatten for GRS. Som en konsekvens av denne suksessen tok GRS høsten 2017 et initiativ for å gjennomføre et lignende seminar i samarbeid med musikkmiljøet ved NTNU. Dette seminaret skal gjennomføres ved NTNU i oktober 2018 med GRS og NTNU som arrangører. Våren 2018 gjennomføres GRS årlige vårseminar ved UiS i juni med tittelen: Practitioner Knowledge: Musicology, Music Performance, Education and Therapy.

Musikknett Vest har fremdeles ingen løsning på administrative nettverksoppgaver. Det arbeid som utføres er preget av dugnad og savnet av en driftsressurs er stort. Behovet for samlinger, både mellom fagtilsatte og mellom ulike ledere for musikkaktiviteter innen UH nett Vest vil bli spesielt stort i år, der de aller fleste institusjonene har etablert nye strukturer og har fått nye ledere og der samlingen på Solstrand har falt vekk. Leder av Musikknett Vest har allerede tatt initiativ til samlinger mellom fagmiljøene og håper det er mulig å få finansiert slike tiltak fra høsten 2018 med støtte fra UH nett Vest.

**2.7 Forskningsnettverk for IKT og medier**

Nettverket ledes av Jon Hoem (Høgskulen på Vestlandet) og Ana Sanchez Laws (Høgskolen i Volda). Nettverket har i 2017 hatt gjennomført to seminarer, og flere av de deltagende partene er involvert i felles prosjekter, dels med kortsiktige utviklingsmål, knyttet til teknologiutvikling, og dels konkrete mål om internasjonalisering, forskningssamarbeid og søknader om eksterne forskningsmidler.

I januar 2017 arrangerte nettverket en samling (<http://uhnettvest.no/fremtidsvisjoner-knyttet-til-ikt-og-medier/>) i forbindelse med konferansen NODA (Nordic Data Journalism Conference) der flere fra UH-nett Vest presenterte faglige bidrag. Samlingen tok videre tak i problemstillinger knyttet til diversiteten i IKT feltet og det ble jobbet med å finne tema og områder som kan være tversgående og forene perspektiver som IKT og læring, journalistikk, informasjonsvitenskap, informatikk mm. Et konkret resultat av dette arbeidet var et seminar i desember 2017 (<http://uhnettvest.no/seminar-gir-kraft-i-fagmiljo/> og <http://blogg.hvl.no/iktiutdanning/2017/12/14/seminar-sfaeriske-medier/>), ved TekLab (<https://jlabb.w.uib.no/> ), UiB. Temaet var “sfæriske medier”, noe som både favner en lang tradisjon for digital visualisering på Vestlandet samtidig som det peker fremover mot nye medie- og kommunikasjonsformer. Seminaret inkluderte både forskere og masterstudenter, der også de sistnevnte kunne vise til lovende prosjekter.

Seminaret i desember synliggjorde både at nettverket har en solid faglig plattform samtidig som miljøene er godt posisjonert i forhold til å utvikle og teste ulike fortellerkonvensjoner for fremtidige  lokative og sfæriske fortellerformer. Seminaret endte med en konkret diskusjon omkring mulige felles forskningsprosjekter, noe som er tatt videre i form av søknad og innvilgede midler til forskningssamarbeid: «Virtual og augmented reality i lokaljournalistikken. Ei regional forsterking av EU-prosjektet INJECT» med deltakelse fra HVL/HVO/UiB.

Tildelte midler til forskningssamarbeid har tidligere vist seg å skape positive ringvirkninger. Deler av nettverket fikk slike midler i 2015, noe som ledet til konkret utviklingsarbeid og videre til forskning og publiserte vitenskapelige artikler, både nasjonalt og internasjonalt. I 2018 vil nettverket holde aktiviteten oppe og sikter mot å levere med søknad(er) til NFR, samt å videreutvikle et internasjonalt nettverk.

**2.8. Arbeidsgruppen for digitalt samarbeid**
Arbeidsgruppa har i meldingsåret bestått av Aslaug Grov Almås (HVL), Jon Hoem (HVL), Atle Løkken (UiS), David Parmentier (HVL), Karianne Omdahl (UiB), Hilde Gry Leer-Salvesen (HVO) og Natalie Johnsen (studentrepresentant).

Gruppa har hatt fleire nettmøter i løpet av året. Arbeidsgruppa har tidlegare år arrangert seminar for kollegaer på UH-nett Vest sine medlemsinstitusjonar og tilbakemeldingane har vore svært gode. Difor valgte ein tidleg i semesteret å arrangere eit tilsvarande seminar for 2017. På grunn av stor arbeidsmengde for deltakarar i arbeidsgruppa i samband med digitale arbeidsoppgåver knytt til fusjonen, vart ikkje seminaret gjennomført før i september 2017. Seminaret var lagt til Universitetet i Stavanger og gjekk over to dagar. Den første dagen var UH nett vest sine 35 seminardeltakarar ein del av EdTech-seminaret som UiS arrangerte. Dagen etter vitja deltakarane UiS sin nye digitale verkstad/læringslab . Elles deltok Tobias Heiberg frå Future Classroom Lab ved UCC i København, Jan Ove Færstad presenterte nye undervisningsformer frå juridisk fakultet ved UiB og Time kommune og Bærum kommune løfta fram «Digitale utfordringar til høgare utdanning sett frå kommune- og skuleeigarnivå».

Arbeidsgruppa la denne gongen særleg vekt på at seminaret skulle ha rom for god studentrepresentasjon. Det fungerte særs godt og både studentar og tilsette engasjerte seg i diskusjonar rundt studentane sin digitale kvardag både når det gjeld no-situasjonen og korleis ein såg føre seg at UH Nett Vest institusjonane burde satsa vidare. Arbeidsgruppa hadde ikkje fleire seminar hausten 2017, men førebudde seg til Solstrandseminaret som våren 2018 var bestemt til å dreia seg om digitalisering.

**2.9 Nettverk for nynorskforsking**Nettverket har fram til oktober 2017 vore leia av eit arbeidsutval med deltaking frå alle medlemsinstitusjonane og observatørar frå Nynorsksenteret, NLA Høgskolen og Nynorsk kultursentrum. Johan Myking (UiB) har fungert som leiar.

Det vart halde møte i Nynorsknettverket til UH-nett Vest 23.10.2017 med ti deltakarar frå alle deltakarinstitusjonane og koordinator for UH-nett Vest. Målet med møtet var å reorganisera nettverket med ny leiing og eventuelt nye medlemsinstitusjonar, og å drøfta planar for 2018 og åra framover. Det vart avklåra at NLA Høgskolen går inn som assosiert medlem i UH-nett Vest og at observatøren derifrå no vert fullverdig medlem av AU i Nynorsknettverket. Nynorsk kultursentrum kan av formelle grunnar ikkje gå inn som full medlem, og har derfor valt å trekkja seg som observatør. Det har vore kontakt med Universitetet i Agder om deltaking, men fagmiljøet der avventar først at UiA som institusjon sluttar seg til UH-nett Vest før dei vurderer deltaking i nettverket. Møtet vedtok elles at Nettverket held fram med ei open nettverksgruppe og eit valt arbeidsutval. Samarbeidet med forskargruppa ved HVO er lovande. Møtet drøfta òg justering av ordlyden i mandatet for nettverket i lys av høgskulefusjonen på Vestlandet. Det *justerte mandatet* fekk denne ordlyden:

* Arbeidsutvalet er samansett av ein representant frå kvar av institusjonane, i tillegg til ein studentrepresentant. HVL får éin representant frå kvar nærregion, men berre éi røyst.
* Arbeidsutvalet har ansvar for planlegging og gjennomføring av hovudaktivitetane i nettverket, og skal dessutan utforme budsjett og ha kontakt med UH-nett Vest sentralt.
* Kvar representant i arbeidsutvalet har ansvar for å vere bindeledd mellom forskingsnettverket og sine respektive institusjonar.
* Arbeidsutvalet fungerer som råd for forskargrupper i nynorsk ved medlemsinstitusjonane. Arbeidsutvalet vel ein leiar for to år.

Det vart halde val på ny leiing:

* Hege Myklebust (HVL-Stord) og Eli Bjørhusdal (HVL-Sogndal) deler på leiarvervet. Johan Myking (UiB) er skrivar.
* Arbeidsutval: Hege Myklebust (HVL-Stord), Eli Bjørhusdal (HVL-Sogndal), Johan Myking (UiB, skrivar, ikkje representant) + representant frå UiB, representant frå HVO, representant frå NLA, representant frå UiS og representant frå HVL-Bergen. Dei lokale møtedeltakarane syter for at det vert utpeika representantar der dette ikkje alt er gjort.
* Kvar studiestad kan sende så mange observatørar som ein vil til utvida nettverksmøta, ifølgje UH-nett Vest.

*Aktiviteten i 2017*Ved Høgskulen i Volda er det oppretta ei Forskargruppe for nynorsk skriftkultur, som er open og inkluderande for alle som er interesserte i forsking på det nynorske feltet. Det blir lagt opp til eit tett og godt samarbeid mellom Forskargruppe for nynorsk skriftkultur og Nettverk for nynorskforsking.

I desember kom fagboka Eli Bjørhusdal og Ingvil Brügger Budal (red.): *Nynorsk med dei minste* ut på Det Norske Samlaget, støtta med midlar frå UH-nett Vest. Boka er den første større publikasjonen som tek føre seg arbeid med nynorsk språkstimulering med dei minste. Her er vitskaplege artiklar om grunnar for å drive systematisk språkstimulering på nynorsk, om korleis språk og nynorsk blir omtala i årsplanane til barnehagane, om barneskriftkultur, om dialektar og stadnamn som pedagogisk ressurs, om litteratur og kvalitet, og sjølvsagt om lesing og skriving på nynorsk i barnehagen. I boka finst ei rad framlegg til didaktiske opplegg i spennet frå nynorske songar til nynorske appar, og dessutan kunstnariske bidrag frå kjende barnebokforfattarar. Målgruppa er studentar, faglærarar og forskarar i høgare utdanning, tilsette i barnehagar og skular og alle som arbeider med nynorsk språkstimulering i praksis og administrativt.
Arbeidsutvalet har halde eitt møte, 24.11.2017 i samband med MONS på Solstrand. To idear vart drøfta der: a) Deltaking i planlagt seminar om norsk språkplanlegging i pedagogisk kontekst (”Norwegian LPP”) med norske og internasjonale bidrag, oktober 2018. b) Oppstartseminar for den planlagde skriftserien ved HVO. AU arbeider vidare med å skaffa midlar til reisedekning m.m. til desse tiltaka. Det vart også vedteke at nettverket skulle senda to søknader om nettverksmidlar frå UH-nett Vest – det eine om vidareutvikling og utviding av prosjektet «Vilkår for nynorsk blant ungdom», og det andre om eit oppstartseminar for den planlagde skriftserien ved HVO. Endre Brunstad og Stig Helset tok på seg ansvaret for å skriva første utkast til dei to søknadene, som AU deretter ville gå gjennom og senda inn på vegner av nettverket.

*Planar for 2018*Like over nyttår vart det klart at den eine av dei to søknadene frå nettverket gjekk inn. Nettverket fekk tildelt 200.000 kroner, der 30.000 skal gå til symposiet om språkplanlegging i Sogndal i oktober. Resten av midlane skal brukast til utviding og utvikling av Prosjektet «Vilkår for nynorsk blant ungdom» med professor Endre Brunstad som prosjektleiar. Han vil ta initiativ til å involvera fleire forskarar frå nettverket i utvidinga av prosjektet. Sju av 45 prosjekt fekk pengar.

AU arbeider elles med planar for eit mogeleg forskingsgruppemøte i Volda i juni, og for deltaking og gjennomføring av symposiet om språkplanlegging i Sogndal. Mot slutten av året vil me ha ei utvida samling/«årsmøte» for heile nettverket.

**2.10 Arbeidsgruppen for samarbeid innen helse- og sosialfag**Denne gruppen har i meldingsåret ikkj hatt møteaktivitet. Dette skyldes at interne strukturproseser ved de ulike institusjonene har beslaglagt mye av tiden for gruppens medlemmer. Arbeidsgruppen vil imidlertid bli reorganisert i 2018, og det vil bli tatt initiativ til en revisjon av mandatet som følge av institusjonelle omorganiseringer og nye medlemmer i nettverket. Det vises ellers til det som er nevnt innledningsvis om undervisnings-samarbeid gjennom prosjektet «Nettbasert tverrprofesjonell samarbeidslæring (TPS) i UH-nett Vest», et arbeid som ble igangsatt av denne arbeidsgruppen i 2014.

**2.11. Biblioteksamarbeid**

Biblioteksamarbeidet har med en representant fra hver institusjon, og en studentrepresentant. I høstsemesteret har også biblioteklederne fra Universitetet i Agder og NLA vært knyttet til oss. Gruppen har i meldingsåret vært ledet av Ane Landøy, UiB. Det har vært til sammen fem møter i 2017, tre av disse som Skype/Web-møter, ett på UH-Nett Vest-seminaret på Solstrand og ett på studietur til Høgskolen i Volda.

Saker det er arbeidet med i 2017:

-- Prosjektet «På tvers - regional tilgang til forskingsressurser»: Fase 3 i dette prosjektet er nå i gang, fra høsten 2016. Ceres/Cristin, Nord Universitet og Høgskolen i Innlandet er også med. Prosjektet arbeider med å finne gode nasjonale løsninger for tilgang til forskningsressurser for forskere utenfor universitetene/høgskolene. Arbeidet ventes å ferdigstilles våren 2018. Prosjektet la frem foreløpige resultater på Virak-konferansen, den nasjonale konferansen for fag- og forskingsbibliotek i juni 2017.

-- Fusjonen av Høgskolen på Vestlandet og omorganiseringsprosessene av Universitetsbiblioteket i Stavanger og i Bergen har vært diskutert på møtene, og ulike modeller for organisatorisk plassering av bibliotekstjenester i organisasjonen har vært diskutert. Både fusjoner og omorganisering er tidkrevende og har medført redusert kapasitet til samarbeide i UH-Nett Vest-regi.

-- Vi prøver ut ulike modeller for strømming av større arrangement som kan være av felles interesse, f.eks under "Open Access"-uken.

-- Det er fremdeles ønske om felles kurs, opplæring og erfaringsutveksling.

**2.12 Studentrådet**Følgende har representert studentrådet i perioden, hhv. vår/høst 2017:
UiB: Håkon Randgaard Mikalsen (nestleder av studentrådet f.o.m høst 2017\*)
HVL-Bergen: Fredrik Bødtker/ Jonas Oliver Hui Dahl
HVL-Nord: Knut Almås Anfinset/ Halvor Kasland
HVL-Sør: Kristine Elsa Krokli/Tom Lund-Andersen
HVO: Karoline Strand/ Håvard Bjørnerem
UiS: Magne Bartlett/ Jørgen Sjøberg

Fra høsten 2017**:**UiA: Kai Steffen Østensen (leder av studentrådet f.o.m. høst 2017\*)
NLA: Camilla Hermansen

Studentrådkoordinator i 20 % stilling har vært:
T.o.m. 31.07.17: Anders Veggeland.
F.o.m. 01.08.17: Fredrik Bødtker

Saker i perioden har vært**:**
- Struktur i høyere utdanning/fusjoner på Vestlandet
- Innovasjon og studententreprenørskap
- Studentaktiv forskning
- Merittering av undervisning og UH-pedagogisk kompetanse
- Mobbing og trakassering
- Etiske retningslinjer i akademia

Studentrådet har i perioden gjennomført følgende aktiviteter\*\*:
- Studentkonferanse i Bergen – februar
- Studietur til Universitetet i Twente– februar
- Studentrådsmøte på Solstrandkonferansen – mars
- Studentrådsmøte i Bergen – september
- Studentrådsmøte i Kristiansand – november

\*Fra høsten 2017 har Studentrådet innført en leder/nestleder struktur, som skal gi Studentrådet politisk drivkraft både mellom møter og i felles uttalelser. Den nye strukturen har så langt fungert godt, og aktiviteten mellom møtene har økt.

\*\* Kommentar til aktivitetene: Som følge av økt arbeidsmengde knyttet til fusjon for HVL sine representanter ble det noe mindre aktivitet våren 2017 i forhold til tidligere år. Dette gjelder studentrådsmøtet i forbindelse med Studentkonferansen og den felles overlappen Studentrådet tidligere har gjennomført i juni. Begge aktivitetene er tilbake i årsplanen for 2018.

Oppsummert: Studentrådet har i 2017 videreført det gode og konstruktive samarbeidet, der felles utfordringer på tvers av institusjonene blir prioritert i satsingsområdene. Alle sakene blir i møtene belyst fra hver enkelt institusjons perspektiv, noe som har gitt gode diskusjoner og nye vinklinger for arbeidet lokalt. Særlig med tematikken innovasjon og entreprenørskap har det vært en åpen diskusjon på hvordan dette kan bidra til å bedre studiekvaliteten i flere utdanninger enn de tradisjonelle ingeniør- og økonomiutdanningene.

**3 Nettsider og profilering av UH-nett Vest**

I 2017 har det vært gjort en større revidering, oppdatering og omarbeiding av innholdet på nettsidene. En har også jobbet for å få en enklere og mer tjenlig struktur for navigering. Fortsatt prioriteres nyheter og dekning av aktivitetene i de ulike arbeidsgruppene høyt. Noen av arbeidsgruppene bruker også nettsidene som egne arbeidssider. Søknadsprosedyren omkring forskningsmidler fra UH-nett Vest som ble gjort digitalt i fjor er også videreført og utviklet. Det har vært jobbet inn mot de ulike medlemsinstitusjonene for å få spre informasjon om nettverkets aktiviteter. Det er i dag avsatt en 20 prosent stilling til arbeidet med nettsider.